**Ministru kabineta rīkojuma projekta “Grozījums Ministru kabineta 2016.gada 21.septembra rīkojumā Nr.534 “Par konceptuālo ziņojumu “Par Latvijas nacionālās standartizācijas sistēmas pilnveidošanu””” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ar Ministru kabineta 2016.gada 21.septembra rīkojuma Nr.534 “Par konceptuālo ziņojumu “Par Latvijas nacionālās standartizācijas sistēmas pilnveidošanu”” 2.punktu Ekonomikas ministrijai uzdots izstrādāt un ekonomikas ministram līdz 2018.gada 1.septembrim iesniegt noteiktā kārtībā Ministru kabinetā priekšlikumus par nepieciešamajiem grozījumiem normatīvajos aktos, lai īstenotu konceptuālajā ziņojumā ietverto risinājumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai realizētu Ministru kabineta 2016.gada 21.septembra rīkojuma Nr.534 “Par konceptuālo ziņojumu “Par Latvijas nacionālās standartizācijas sistēmas pilnveidošanu”” 2.punktā doto uzdevumu un īstenotu konceptuālā ziņojumā “Par Latvijas nacionālās standartizācijas sistēmas pilnveidošanu” ietverto risinājumu Ekonomikas ministrija strādā pie jauna Standartizācijas likuma projekta izstrādes.  Konceptuālā ziņojumā “Par Latvijas nacionālās standartizācijas sistēmas pilnveidošanu” ietvertais risinājums paredz būtiskas izmaiņas standartizācijas sistēmā, kas saistītas ar standartu vietas un lomas definēšanu, tiešo atsauču lietošanu, mandātu sistēmas ieviešanu un centralizētas standartu tulkošanas nodrošināšanu, standartu tulkošanas fonda izveidi un Nacionālās standartizācijas institūcijas darbības modeļa pilnveidošanu. Konceptuālā ziņojuma izstrādes procesā secināts, ka ne visas paredzētās standartizācijas sistēmas izmaiņas ir realizējamas tikai ar jauna Standartizācijas likuma projekta izstrādi.  Lai stiprinātu standartizācijā iesaistīto pušu dialogu, tādējādi veicinot publiskā un privātā sektora efektīvu sadarbību un iesaistīšanos standartu izstrādē 2016.gada 14.oktobrī ir parakstīts saprašanās memorands “Par Latvijas nacionālās standartizācijas sistēmas attīstību tautsaimniecības konkurētspējas un inovāciju veicināšanai” starp Ekonomikas ministriju un nevalstiskajām organizācijām. Memorandas mērķis ir dot lielāku ietekmi Latvijas nevalstiskajām asociācijām un to biedriem standartu izstrādes procesā, vienoties par kopīgu stratēģiju un prioritātēm standartizācijā, kopīgi strādāt pie Nacionālās standartizācijas institūcijas organizatoriskā modeļa – biedrības izveides, veicināt izpratni par standartizācijas jautājumiem un ieguvumiem, veicināt standartu plašāku izmantošanu valsts politiku atbalstam.  Vienlaikus, ar 2017.gada 1.augustu ir izveidota valsts kapitālsabiedrība SIA “Latvijas standarts”, kas izdarīts pamatojoties uz Ministru kabineta 2017.gada 4.aprīļa sēdē apstiprināto Ekonomikas ministrijas informatīvo ziņojumu “Par priekšlikumu sniegšanu par turpmāko rīcību saistībā ar SIA “Standartizācijas, akreditācijas un metroloģijas centrs” (SAMC) reorganizēšanu” (prot.Nr.18 42.§), kurā atbalstīts risinājums, ka Latvijas valsts standarta funkcijas un pienākumus līdz standartizācijas biedrības izveidošanai pildīs valsts kapitālsabiedrība SIA “Latvijas standarts”, jo SAMC reorganizācija tiešā veidā nebija iespējama dēļ nacionālās likumdošanas īpatnībām Publiskas personas kapitāla daļu un kapitālsabiedrību pārvaldības likumā.  Turklāt, līdz ar 2017.gadā notikušo SAMC reorganizāciju ir nepieciešams veikt izmaiņas normatīvajos aktos, kuros ir dotas atsauces uz SIA “Standartizācijas, akreditācijas un metroloģijas centrs” un to struktūrvienībām, lai norādītu precīzu atsauci uz institūciju, kas veic nacionālās standartizācijas institūcijas pienākumus, un lai nākotnē nebūtu jāveic grozījumi attiecībā uz nosaukuma maiņu.  Papildus minētajam, saistībā ar Nacionālās standartizācijas institūcijas dalību Eiropas Komisijas līdzfinansētā Eiropas standartu tulkošanas projektā, kas dod iespēju piesaistīt finansējumu Eiropas harmonizēto standartu tulkošanai latviešu valodā, Ekonomikas ministrija ir izstrādājusi informatīvo “Par papildu valsts budžeta saistību uzņemšanos Eiropas Komisijas līdzfinansētā grantu projekta “Par standartu tulkošanu” īstenošanai” (apstiprināts Ministru kabineta 2018.gada 24.jūlija sēdē (prot.Nr.26 1.§)).  Ievērojot līdz šim paveiktos uzdevumus, kas saistīti ar Nacionālās standartizācijas institūcijas sekmīgu funkcionēšanu un plānoto paveicamo darba apjomu, kas attiecas tieši uz nacionālās standartizācijas sistēmas pilnveidošanu ir nepieciešams pagarināt Ekonomikas ministrijai dotā uzdevuma izpildes termiņu, lai turpinātu darbu pie jaunā Standartizācijas likuma izstrādes. |
| 3. | Projekta izstrādē iesaistītās institūcijas | Ekonomikas ministrija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojumu projekts ietekmē standartizācijas sistēmā iesaistītas puses |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām rīkojuma projekta tiesiskais regulējums nemaina tiesības un pienākumus |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar |

Ministru prezidenta biedrs,

ekonomikas ministrs A.Ašeradens

Valsts sekretārs Ē. Eglītis

Freibergs N., 67013286

[Normunds.Freibergs@em.gov.lv](mailto:Normunds.Freibergs@em.gov.lv)